Skagamenn styðja fjölgun liða í úrvalsdeild Stjórn Knattspyrnusambands Íslands samþykkti á dögunum að leggja fram tillögu á ársþingi KSÍ um fjölgun liða í úrvalsdeild karla og 2. deild karla í knattspyrnu úr 10 í 12 . Verði tillagan samþykkt verða 12 lið í efstu þremur deildum árið 2008 en í ár verða 12 lið í 1. deild í fyrsta sinn . Gert er ráð fyrir að flutningur liða á milli deilda eftir leiktíðina 2007 verði þannig að neðsta liðið í úrvalsdeild fellur í 1. deild . Lið í 1. - 3. sæti 1. deildar flytjast í úrvalsdeild . Gísli Gíslason formaður rekstrarfélags meistaraflokks ÍA segir tillögu stjórnar KSÍ í samræmi við umræður sem fram hafa farið innan knattspyrnuhreyfingarinnar að undanförnu og hún njóti stuðnings ÍA .